DECIZIA COMISIEI

din 2 mai 2014

de stabilire a criteriilor ecologice de acordare a etichetei ecologice a UE pentru produsele din hârtie prelucrată

[notificată cu numărul C(2014) 2774]

(Text cu relevanță pentru SEE)

(2014/256/UE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),

după consultarea Comitetului pentru etichetare ecologică al Uniunii Europene,

întrucât:

ADOPTĂ PREZENTA DECIZIE:

Articolul 1

(1) Grupa de produse „produse din hârtie prelucrată” cuprinde următoarele produse:

În cazul produselor menționate la litera (b), materialul plastic nu trebuie să depășească 10 %, cu excepția bibliorafturilor cu inele, a caietelor, a agendelor pentru jurnale și a bibliorafturilor cu mecanism cu levier, la care greutatea materialului plastic nu trebuie să depășească 13 %. În plus, greutatea metalului nu trebuie să depășească 30 g pe produs, cu excepția dosarelor suspendabile, a dosarelor cu șină metalică și a bibliorafturilor cu inele, la care această greutate poate fi de maximum 50 g, și a bibliorafturilor cu mecanism cu levier, la care greutatea respectivă poate fi de maximum 120 g.

(2) Grupa de produse „produse din hârtie prelucrată” nu cuprinde următoarele produse:

Articolul 2

În sensul prezentei decizii, se aplică următoarele definiții:

„compus organic volatil” (COV) înseamnă orice compus organic, inclusiv fracțiunea creozotului, care are la 293,15 K o presiune a vaporilor de cel puțin 0,01 kPa sau are o volatilitate corespondentă în condiții specifice de utilizare;

Articolul 3

Pentru a primi eticheta ecologică a UE în temeiul Regulamentului (CE) nr. 66/2010, un produs din hârtie prelucrată trebuie să se încadreze în grupa de produse „produse din hârtie prelucrată”, definită la articolul 1 din prezenta decizie, și să îndeplinească criteriile, precum și cerințele de evaluare și de verificare aferente, stabilite în anexă.

Articolul 4

Criteriile pentru grupa de produse „produse din hârtie prelucrată”, precum și cerințele de evaluare și de verificare aferente, sunt valabile pentru o perioadă de trei ani de la data adoptării prezentei decizii.

Articolul 5

Numărul de cod atribuit grupei de produse „produse din hârtie prelucrată” în scopuri administrative este „046”.

Articolul 6

Prezenta decizie se adresează statelor membre.

(1) JO L 27, 30.1.2010, p. 1.

(2) Decizia 2012/481/UE a Comisiei din 16 august 2012 de stabilire a criteriilor ecologice de acordare a etichetei ecologice a UE pentru hârtia tipărită (JO L 223, 21.8.2012, p. 55).

ANEXĂ

CADRU

Scopul criteriilor

Criteriile privind eticheta ecologică reflectă cea mai bună performanță de mediu înregistrată pe piața produselor din hârtie prelucrată. Deși utilizarea produselor chimice și eliberarea de poluanți fac parte din procesul de producție, un produs care poartă eticheta ecologică a UE garantează consumatorului că utilizarea unor astfel de substanțe a fost limitată atât cât este posibil din punct de vedere tehnic, fără a prejudicia caracterul produsului final de a fi adecvat pentru utilizarea în scopul prevăzut. Utilizarea substanțelor periculoase este exclusă ori de câte ori este posibil. Derogările se acordă numai dacă pe piață nu există alternative viabile, astfel de substanțe fiind permise numai în concentrații minime.

CRITERII

Criteriile de acordare a etichetei ecologice a UE pentru produsele din hârtie prelucrată:

1. Substrat

2. Fibre: gestionarea durabilă a pădurilor

3. Substanțele și amestecurile excluse sau limitate

4. Posibilitate de reciclare

5. Emisii

6. Deșeuri

7. Energie

8. Formare

9. Adecvarea pentru utilizare

10. Informații care figurează pe produs

11. Informații care figurează pe eticheta ecologică a UE

Aceste criterii se aplică tuturor proceselor care au loc pe amplasamentul sau amplasamentele de producție sau pe liniile specializate unde este fabricat produsul din hârtie prelucrată. Dacă există procese de prelucrare, imprimare, cretare și finisare utilizate exclusiv pentru produsele cu etichetă ecologică, criteriile 2, 4, 5, 6 și 7 se aplică numai acestor procese.

Criteriile ecologice nu acoperă transportul de materii prime, consumabile și produse finale.

Criteriul 1 se aplică numai substraturilor utilizate în produsul final din hârtie prelucrată.

Criteriile 4, 9, 10 și 11 se aplică produsului final din hârtie prelucrată.

Criteriul 3 se aplică atât componentelor din alt material decât hârtia ale produselor din hârtie prelucrată, cât și proceselor de prelucrare, imprimare, cretare și finisare a componentelor din hârtie.

Criteriile 5, 6, 7 și 8 se aplică numai proceselor de prelucrare, imprimare, laminare și finisare a componentelor din hârtie.

Cerințele specifice de evaluare și de verificare sunt indicate în cadrul fiecărui criteriu.

Toate părțile imprimate sau prelucrate ale produsului din hârtie prelucrată trebuie să îndeplinească aceste criterii. Prin urmare, părțile produsului care sunt imprimate sau prelucrate de un subcontractor trebuie, de asemenea, să îndeplinească cerințele aferente. Cererea trebuie să includă o listă a tuturor imprimeriilor și subcontractorilor implicați în producerea hârtiei prelucrate, cu menționarea adreselor acestora.

Solicitantul trebuie să furnizeze o listă a produselor chimice utilizate de imprimerie pentru producerea produselor din hârtie prelucrată. Această cerință se aplică tuturor consumabilelor utilizate în cursul proceselor de prelucrare, imprimare, cretare și finisare. Lista furnizată de solicitant include pentru fiecare produs chimic utilizat cantitatea, funcția și furnizorul, precum și fișa cu date de securitate întocmită conform orientărilor prevăzute la punctele 10, 11 și 12 din anexa II la Regulamentul (CE) nr. 1907/2006 al Parlamentului European și al Consiliului (1).

În cazul în care solicitantului i se cere să prezinte declarații, documentație, analize, rapoarte de testare sau alte dovezi care să ateste îndeplinirea criteriilor, se înțelege că acestea pot proveni de la solicitant și/sau de la furnizorul sau furnizorii săi și/sau de la furnizorul sau furnizorii acestora, după caz.

Dacă este cazul, pot fi folosite și alte metode de testare decât cele indicate pentru fiecare criteriu, dacă echivalența acestora este acceptată de organismul competent care evaluează cererea.

Organismele competente recunosc de preferință testele acreditate conform ISO 17025 și verificările efectuate de organisme acreditate conform EN 45011 sau conform unui standard internațional echivalent.

Dacă este cazul, organismele competente pot solicita documente justificative și pot efectua verificări independente.

Criteriul 1 — Substrat

PARTEA A — Substrat de HÂRTIE

Substratul utilizat trebuie să îndeplinească criteriile 1, 2, 4 și 5 privind eticheta ecologică a UE stabilite în Decizia 2011/333/UE (2) referitoare la hârtia de copiat și la hârtia grafică sau în Decizia 2012/448/UE (3) referitoare la hârtia de ziar și trebuie să se demonstreze că acesta este conform, de asemenea, cu criteriul 2 privind eticheta ecologică a UE — Fibre: gestionarea durabilă a pădurilor, stabilit în prezenta decizie a Comisiei pentru produsele din hârtie prelucrată.

Evaluare și verificare: solicitantul trebuie să furnizeze specificațiile produselor respective din hârtie prelucrată, inclusiv denumirile comerciale, cantitățile și greutatea pe m2 a hârtiei utilizate. Lista trebuie să includă, de asemenea, denumirile furnizorilor hârtiei utilizate. Conformitatea fiecărui substrat cu criteriile 1, 2, 4 și 5 privind eticheta ecologică a UE, stabilite în Decizia 2011/333/UE sau în Decizia 2012/448/UE, se demonstrează prin furnizarea unei copii a unui certificat valabil de acordare a etichetei ecologice a UE pentru hârtia utilizată. Conformitatea fiecărui substrat cu criteriul 2, Fibre: gestionarea durabilă a pădurilor, se demonstrează prin furnizarea unui certificat valabil PEFC, FSC sau echivalent pentru substratul utilizat sau printr-o declarație pe proprie răspundere, dacă solicitantul deține deja un certificat valabil de acordare a etichetei ecologice a UE pentru substratul utilizat.

PARTEA B — Substrat de CARTON

Criteriul B1 — Emisii în apă și aer

(a) CCO, sulf, NOx, fosfor Pentru fiecare dintre acești parametri, emisiile în aer și/sau apă provenite din producția de pastă, de hârtie stratificată și de carton se exprimă în puncte (PCCO, PS, PNOx, PP), după cum se indică mai jos. Niciunul dintre punctele PCCO, PS, PNOx, PP nu trebuie să depășească 1,5. Numărul total de puncte (Ptotal = PCCO + PS + PNOx + PP) nu trebuie să depășească 4,0. PCCO se calculează după cum urmează (PS, PNOx și PP se calculează în același mod). Pentru fiecare pastă „i” sau fiecare hârtie stratificată „i” utilizată, emisiile aferente de CCO măsurate [CCOpastă,i sau CCOhârtie,i exprimate în kg/tonă uscată la aer — ADT (air dried tonne)] se ponderează în funcție de proporția utilizată din pasta sau hârtia stratificată respectivă (pasta „i” sau hârtia „i” se exprimă în tone de pastă uscată la aer sau tone de hârtie stratificată uscată la aer) și se însumează. Emisiile de CCO ponderate corespunzătoare pastelor sau hârtiilor stratificate se adăugă apoi la emisiile de CCO măsurate provenite din producția de carton, pentru a obține emisiile de CCO totale, CCOtotală. Valoarea de referință CCO ponderată corespunzătoare producției de pastă sau de hârtie stratificată se calculează în același mod, ca sumă a valorilor de referință ponderate corespunzătoare fiecărei paste sau fiecărei hârtii stratificate utilizate și se adaugă la valoarea de referință pentru producția de carton, pentru a obține valoarea de referință CCO totală, CCOref,totală. Valorile de referință pentru fiecare pastă sau hârtie stratificată utilizată, precum și cele pentru producția de carton figurează în tabelul 1. În sfârșit, emisiile de CCO totale se împart la valoarea de referință CCO totală, după cum urmează: Tabelul 1 Valorile de referință pentru emisiile provenite de la diferitele tipuri de pastă și din producția de carton Tip de pastă/carton Emisii (kg/ADT) (4) CCO referinț ă S referinț ă NOx referinț ă P referinț ă Pastă chimică albită (alta decât cu sulfit) 18 0,6 1,6 0,045 (4) Pastă chimică albită (cu sulfit) 25,0 0,6 1,6 0,045 Pastă chimică nealbită 10,0 0,6 1,6 0,04 PCTM 15,0 0,2 0,3 0,01 PTM/pastă din lemn măcinat 3,0 0,2 0,3 0,01 Pastă din fibre reciclate 2,0 0,2 0,3 0,01 Hârtie kraft albită stratificată 19 0,9 2,4 0,055 Hârtie kraft nealbită stratificată 11 0,9 2,4 0,055 Hârtie reciclată stratificată 3 0,5 1,1 0,02 Producția de carton (fabrici neintegrate, unde toate pastele utilizate sunt achiziționate de pe piață) 1 0,3 0,8 0,01 Producția de carton (fabrici integrate) 1 0,3 0,7 0,01 În cazul cogenerării de căldură și energie electrică în aceeași fabrică, emisiile de S și de NOx provenite din generarea energiei electrice se pot deduce din volumul total. Pentru a calcula proporția din emisii care provine din generarea energiei electrice, se poate utiliza următoarea ecuație: 2 × [MWh(energie electrică)]/[2 × MWh(energie electrică) + MWh(căldură)] În această formulă, energia electrică este cea produsă în instalația de cogenerare. În această formulă, căldura este căldura netă livrată de la centrala electrică pentru producția de pastă/hârtie stratificată/carton. Evaluare și verificare: solicitantul trebuie să prezinte calculele detaliate atestând îndeplinirea acestui criteriu, împreună cu documentele justificative aferente care includ rapoartele de testare conform următoarelor metode: CCO: ISO 6060; NOx: ISO 11564; S(oxidat): EPA nr. 8; S(redus): EPA nr. 16A; conținutul de sulf din petrol: ISO 8754; conținutul de sulf din cărbune: ISO 351; P: EN ISO 6878, APAT IRSA CNR 4110 sau Dr. Lange LCK 349. Documentele justificative trebuie să indice frecvența de măsurare și să includă calculul punctelor CCO, S și NOx. Trebuie incluse toate emisiile de S și NOx provenite din producția de pastă, hârtie stratificată și carton, inclusiv aburul generat în afara locului de producție, cu excepția emisiilor legate de producția de energie electrică. Măsurătorile trebuie efectuate și la cazanele de recuperare, cuptoarele de var, cazanele cu abur și furnalele de ardere a gazelor puternic mirositoare. Trebuie luate în considerare și emisiile difuze. Valorile raportate ale emisiilor de S în aer trebuie să includă atât emisiile de S oxidat, cât și emisiile de S redus (sulfură de dimetil, metil mercaptan, hidrogen sulfurat și alte substanțe similare). Emisiile de S legate de producția de energie termică din petrol, cărbune și alți combustibili externi cu conținut cunoscut de S pot fi calculate, în loc să fie măsurate, și trebuie luate în considerare. Măsurătorile emisiilor în apă trebuie efectuate pe eșantioane nefiltrate și nedecantate, preluate fie după tratarea în fabrică, fie după tratarea într-o instalație publică de tratare. Măsurătorile trebuie efectuate pe o perioadă de producție de 12 luni. În cazul unei unități de producție noi sau reconstruite, măsurătorile trebuie efectuate pe o perioadă de cel puțin 45 de zile consecutive de funcționare stabilă a unității. Măsurătorile trebuie să fie reprezentative pentru respectiva campanie de măsurare. În cazul fabricilor integrate, din cauza dificultății de a obține cifre separate pentru emisiile corespunzătoare pastei, hârtiei stratificate și, respectiv, cartonului, dacă este disponibilă numai o cifră globală pentru producția de pastă, de hârtie stratificată și de carton, valorile emisiilor corespunzătoare pastei (pastelor) se fixează la zero, iar cifra corespunzătoare fabricii de carton va include producția de pastă, de hârtie stratificată și de carton.

(b) AOX Valoarea medie ponderată a AOX eliberat în producția de pastă utilizată în substrat nu trebuie să depășească 0,170 kg/ADT de carton. Emisiile de AOX provenite de la fiecare pastă utilizată pentru fabricarea cartonului nu trebuie să depășească 0,250 kg/ADT de pastă. Evaluare și verificare: solicitantul trebuie să prezinte rapoarte de testare conform următoarei metode: AOX ISO 9562, însoțite de calcule detaliate atestând îndeplinirea acestui criteriu, împreună cu documentele justificative aferente. Documentele justificative trebuie să indice frecvența de măsurare. AOX trebuie măsurat numai în procesele în care se utilizează compuși de clor pentru albirea pastei. Nu este nevoie ca AOX să fie măsurat în efluenții proveniți din producția neintegrată de carton sau din producția de pastă nealbită sau albită cu substanțe care nu conțin clor. Măsurătorile trebuie efectuate pe eșantioane nefiltrate și nedecantate, preluate fie după tratarea în fabrică, fie după tratarea într-o instalație publică de tratare. Măsurătorile trebuie efectuate pe o perioadă de producție de 12 luni. În cazul unei unități de producție noi sau reconstruite, măsurătorile trebuie efectuate pe o perioadă de cel puțin 45 de zile consecutive de funcționare stabilă a unității. Măsurătorile trebuie să fie reprezentative pentru respectiva campanie de măsurare.

(c) CO2 Emisiile de dioxid de carbon provenite din surse neregenerabile nu trebuie să depășească 1 000 kg pe tona de carton produs, cifră în care sunt incluse emisiile provenite din producția de energie electrică (la fața locului, sau în alt loc). Pentru fabricile neintegrate (în care toate tipurile de pastă utilizate sunt achiziționate de pe piață), emisiile nu trebuie să depășească 1 100 kg pe tonă. Emisiile trebuie calculate ca sumă a emisiilor provenite din producția de pastă și din producția de carton. Evaluare și verificare: solicitantul trebuie să prezinte calcule detaliate atestând îndeplinirea acestui criteriu, împreună cu documentele justificative aferente. Solicitantul trebuie să furnizeze date privind emisiile de dioxid de carbon în aer. Acestea trebuie să includă toate sursele de combustibili neregenerabili utilizați în producția de pastă și în producția de carton, inclusiv emisiile provenite din producția de energie electrică (fie la fața locului, fie în alt loc). La calculul emisiilor de CO2 provenite de la combustibili se utilizează următorii factori de emisie: Tabelul 2 Combustibil Emisii de CO2 fosil Unitate Cărbune 95 g CO2 fosil/MJ Țiței 73 g CO2 fosil/MJ Păcură 1 74 g CO2 fosil/MJ Păcură 2-5 77 g CO2 fosil/MJ GPL 69 g CO2 fosil/MJ Gaz natural 56 g CO2 fosil/MJ Energie electrică din rețea 400 g CO2 fosil/MJ Calculele sau bilanțurile masice trebuie efectuate pe o perioadă de producție de 12 luni. În cazul unei unități de producție noi sau reconstruite, calculele trebuie efectuate pe o perioadă de cel puțin 45 de zile consecutive de funcționare stabilă a unității. Calculele trebuie să fie reprezentative pentru campania respectivă. Pentru energia electrică preluată din rețea se utilizează valoarea din tabelul de mai sus (media europeană), cu excepția cazului în care solicitantul prezintă o documentație în care se stabilește valoarea medie pentru furnizorul său de energie electrică (furnizor contractual sau media națională), caz în care solicitantul poate utiliza această valoare în locul valorii din tabel. Cantitatea de energie din surse regenerabile (5) cumpărată și utilizată în procesele de producție nu se include în calculul emisiilor de CO2: solicitantul trebuie să furnizeze documentația adecvată atestând că acest tip de energie este utilizat efectiv în fabrică sau este cumpărat din exterior.

Criteriul B2 — Consumul de energie

(a) Energie electrică Consumul de energie electrică aferent producției de pastă, de hârtie stratificată și de carton se exprimă în puncte (PE), după cum se indică mai jos. Numărul de puncte, PE, trebuie să fie mai mic sau egal cu 1,5. PE se calculează după cum urmează. Calculul pentru producția de pastă sau de hârtie stratificată: pentru fiecare pastă sau hârtie stratificată i utilizată, consumul de energie electrică aferent (Epastă sau hârtie stratificată, i exprimat în kWh/ADT) se calculează după cum urmează: Epastă sau hârtie stratificată, i = energia electrică produsă intern + energia electrică cumpărată – energia electrică vândută Calculul pentru producția de carton: în mod similar, consumul de energie electrică aferent producției de carton (Ecarton) se calculează după cum urmează: Ecarton = energia electrică produsă intern + energia electrică achiziționată – energia electrică vândută În sfârșit, punctele pentru producția de pastă, de hârtie stratificată și de carton sunt combinate pentru a obține numărul total de puncte (PE), astfel: În cazul fabricilor integrate, din cauza dificultății de a obține cifre separate pentru energia electrică aferentă pastei, hârtiei stratificate și, respectiv, cartonului, dacă este disponibilă numai o cifră combinată pentru producția de pastă, de hârtie stratificată și de carton, valorile energiei electrice aferente pastei (pastelor) se fixează la zero, iar cifra corespunzătoare fabricii de carton va include producția de pastă, de hârtie stratificată și de carton.

(b) Combustibil (căldură) Consumul de combustibil aferent producției de pastă, de hârtie stratificată și de carton se exprimă în puncte (PF), după cum se indică mai jos. Numărul de puncte, PF, trebuie să fie mai mic sau egal cu 1,5. PF se calculează după cum urmează. Calculul pentru producția de pastă sau de hârtie stratificată: pentru fiecare pastă sau hârtie stratificată i utilizată, consumul de combustibil aferent (Fpastă sau hârtie stratificată, i exprimat în kWh/ADT) se calculează după cum urmează: Fpastă sau hârtie stratificată, i = Combustibilul produs intern + combustibilul achiziționat – combustibilul vândut – 1,25 × energia electrică produsă intern Notă: Fpastă sau hârtie stratificată, i (și contribuția sa la PF, pastă sau hârtie stratificată) nu trebuie calculat pentru pasta mecanică, cu excepția cazului în care aceasta este pastă mecanică achiziționată pe piață, uscată la aer și având un conținut de cel puțin 90 % substanță uscată. Cantitatea de combustibil utilizată pentru a produce energia termică vândută trebuie adăugată la termenul „combustibil vândut” din ecuația de mai sus. Calculul pentru producția de carton: în mod similar, consumul de combustibil aferent producției de carton (Fcarton exprimat în kWh/ADT) se calculează după cum urmează: Fcarton = Combustibilul produs intern + combustibilul achiziționat – combustibilul vândut – 1,25 × energia electrică produsă intern În sfârșit, punctele pentru producția de pastă și de carton sunt combinate pentru a obține numărul total de puncte (PF), astfel: Tabelul 3 Valori de referință pentru energie electrică și combustibil Tip de pastă Combustibil kWh/ADT Freferinț ă Energie electrică kWh/ADT Ereferinț ă Pastă chimică 4000 (Notă: pentru pasta uscată la aer, achiziționată pe piață și având un conținut de cel puțin 90 % substanță uscată („puap”), această valoare poate fi majorată cu 25 % pentru energia utilizată la uscare) 800 Pastă mecanică 900 (Notă: această valoare se aplică numai pentru „puap”) 1900 PCTM 1000 2000 Pastă din fibre reciclate 1800 (Notă: pentru „puap”, această valoare poate fi majorată cu 25 % pentru energia utilizată la uscare) 800 Hârtie kraft stratificată (albită sau nealbită) 6100 1600 Hârtie reciclată stratificată 3900 1600 Producția de carton 2100 800 Evaluare și verificare [pentru (a) și (b)]: solicitantul trebuie să prezinte calcule detaliate atestând îndeplinirea acestui criteriu, împreună cu toate documentele justificative aferente. Prin urmare, datele raportate trebuie să includă consumul total de energie electrică și de combustibil. Solicitantul trebuie să calculeze toate intrările de energie, defalcate pe căldură/combustibili și energie electrică, utilizate în producția de pastă și de carton, inclusiv energia utilizată la descernelizarea deșeurilor de hârtie în vederea producerii de carton reciclat. Energia utilizată la transportul materiilor prime, precum și la conversie și ambalare, nu se include în calculul consumului de energie. Energia termică totală include toți combustibilii achiziționați. Aceasta include, de asemenea, energia termică recuperată prin incinerarea leșiei și a deșeurilor provenite din procesele desfășurate la fața locului (de exemplu, deșeurile din lemn, rumegușul, leșia, deșeurile de hârtie, bracul), precum și căldura recuperată din producția internă de energie electrică — cu toate acestea, solicitantul trebuie să introducă în calculul energiei termice totale numai 80 % din energia termică provenită din aceste surse. Energia electrică reprezintă energia electrică netă importată, provenită din rețea și din producția internă de energie electrică, măsurată ca putere electrică. Nu este necesar să se includă energia electrică utilizată la tratarea apelor uzate. În cazul în care se produce abur utilizând energia electrică drept sursă de căldură, se calculează energia termică a aburului, se împarte la 0,8 și se adaugă la consumul total de combustibil. În cazul fabricilor integrate, din cauza dificultății de a obține cifre separate pentru combustibilul (căldura) corespunzător pastei, hârtiei stratificate și, respectiv, cartonului, dacă este disponibilă numai o cifră combinată pentru producția de pastă, de hârtie stratificată și de carton, valorile combustibilului (căldurii) corespunzătoare pastei (pastelor) se fixează la zero, iar cifra corespunzătoare fabricii de carton va include producția de pastă, de hârtie stratificată și de carton.

Criteriul B3 — Substanțele și amestecurile excluse sau limitate

Evaluare și verificare: solicitantul trebuie să prezinte o listă cu produsele chimice utilizate la producția de pastă și la producția de carton, împreună cu documentația corespunzătoare (de exemplu, fișele cu date de securitate). Pe această listă sunt indicate cantitatea, funcția și furnizorii tuturor substanțelor utilizate în procesul de producție.

(a) Substanțe și amestecuri periculoase În conformitate cu articolul 6 alineatul (6) din Regulamentul (CE) nr. 66/2010 al Parlamentului European și al Consiliului (6), cartonul nu trebuie să conțină substanțele menționate la articolul 57 din Regulamentul (CE) nr. 1907/2006 și nici substanțele sau amestecurile care îndeplinesc criteriile de clasificare în clasele sau categoriile de pericol indicate mai jos. Lista frazelor de pericol și a frazelor de risc Frază de pericol (7) Frază de risc (8) H300 Mortal în caz de înghițire R28 H301 Toxic în caz de înghițire R25 H304 Poate fi mortal în caz de înghițire și de pătrundere în căile respiratorii R65 H310 Mortal în contact cu pielea R27 H311 Toxic în contact cu pielea R24 H330 Mortal în caz de inhalare R26 H331 Toxic în caz de inhalare R23 H340 Poate provoca anomalii genetice R46 H341 Susceptibil de a provoca anomalii genetice R68 H350 Poate provoca cancer R45 H350i Poate provoca cancer în cazul inhalării R49 H351 Susceptibil de a provoca cancer R40 H360F Poate dăuna fertilității R60 H360D Poate dăuna fătului R61 H360FD Poate dăuna fertilității. Poate dăuna fătului R60; R61; R60-61 H360Fd Poate dăuna fertilității. Susceptibil de a dăuna fătului R60-R63 H360Df Poate dăuna fătului. Susceptibil de a dăuna fertilității R61-R62 H361f Susceptibil de a dăuna fertilității R62 H361d Susceptibil de a dăuna fătului R63 H361fd Susceptibil de a dăuna fertilității. Susceptibil de a dăuna fătului R62-63 H362 Poate dăuna copiilor alăptați la sân R64 H370 Provoacă leziuni ale organelor R39/23; R39/24; R39/25; R39/26; R39/27; R39/28 H371 Poate provoca leziuni ale organelor R68/20; R68/21; R68/22 H372 Provoacă leziuni ale organelor în caz de expunere prelungită sau repetată R48/25; R48/24; R48/23 H373 Poate provoca leziuni ale organelor în caz de expunere prelungită sau repetată R48/20; R48/21; R48/22 H400 Foarte toxic pentru mediul acvatic R50 H410 Foarte toxic pentru mediul acvatic, cu efecte pe termen lung R50-53 H411 Toxic pentru mediul acvatic, cu efecte pe termen lung R51-53 H412 Nociv pentru mediul acvatic, cu efecte pe termen lung R 52-53 H413 Poate provoca efecte nocive pe termen lung asupra mediului acvatic R53 EUH059 Periculos pentru stratul de ozon R59 EUH029 În contact cu apa degajă un gaz toxic R29 EUH031 În contact cu acizi degajă un gaz toxic R31 EUH032 În contact cu acizi degajă un gaz foarte toxic R32 EUH070 Toxic în caz de contact cu ochii R39-41 Pentru pastă sau carton nu se utilizează vopsele comerciale, coloranți, agenți de finisare pentru suprafață, materiale auxiliare și materiale de acoperire cărora le-a fost atribuită sau le poate fi atribuită la momentul depunerii cererii fraza de pericol H317: Poate provoca o reacție alergică a pielii. R43 Utilizarea substanțelor sau a amestecurilor ale căror proprietăți se schimbă în urma prelucrării (de exemplu, nu mai sunt biodisponibile sau suferă modificări chimice), astfel încât pericolul identificat dispare, este exceptată de la cerința de mai sus. Limitele de concentrație pentru substanțele sau amestecurile cărora le pot fi atribuite sau le-au fost atribuite frazele de pericol sau frazele de risc menționate mai sus și care îndeplinesc criteriile de clasificare în clasele sau categoriile de pericol și limitele de concentrație pentru substanțele care îndeplinesc criteriile de la articolul 57 literele (a), (b) sau (c) din Regulamentul (CE) nr. 1907/2006 nu trebuie să depășească limitele de concentrație generice sau specifice determinate în conformitate cu articolul 10 din Regulamentul (CE) nr. 1272/2008 al Parlamentului European și al Consiliului (9). Dacă se determină limite de concentrație specifice, acestea trebuie să prevaleze asupra limitelor generice. Limitele de concentrație pentru substanțele care îndeplinesc criteriile de la articolul 57 litera (d), (e) sau (f) din Regulamentul (CE) nr. 1907/2006 nu trebuie să depășească 0,10 % în greutate/greutate. Evaluare și verificare: solicitantul trebuie să dovedească respectarea criteriului furnizând date cu privire la cantitatea (kg/ADT de carton produs) de substanțe utilizate în proces și demonstrând că substanțele menționate la acest criteriu nu se regăsesc în produsul final în concentrații care depășesc limitele specificate. Concentrațiile substanțelor și ale amestecurilor trebuie indicate în fișele cu date de securitate, în conformitate cu articolul 31 din Regulamentul (CE) nr. 1907/2006.

(b) Substanțe incluse în lista prevăzută la articolul 59 alineatul (1) din Regulamentul (CE) nr. 1907/2006 Nu este permisă acordarea niciunei derogări de la interdicția stabilită la articolul 6 alineatul (6) din Regulamentul (CE) nr. 66/2010, pentru substanțele identificate ca fiind substanțe ce prezintă motive de îngrijorare deosebită și incluse în lista prevăzută la articolul 59 din Regulamentul (CE) nr. 1907/2006, prezente în amestecuri, într-un articol sau în orice component omogen al unui articol complex în concentrații de peste 0,10 %. În cazul în care concentrația este mai mică de 0,10 %, se aplică limite de concentrație specifice, determinate în conformitate cu articolul 10 din Regulamentul (CE) nr. 1272/2008. Evaluare și verificare: lista substanțelor identificate ca fiind substanțe care prezintă motive de îngrijorare deosebită și incluse în lista substanțelor candidate în conformitate cu articolul 59 din Regulamentul (CE) nr. 1907/2006 se găsește la adresa: http://echa.europa.eu/chem_data/authorisation_process/candidate_list_table_en.asp La data depunerii cererii, se va face trimitere la această listă. Solicitantul trebuie să dovedească respectarea criteriului furnizând date cu privire la cantitatea (kg/ADT de carton produs) de substanțe utilizate în proces și demonstrând că substanțele menționate la acest criteriu nu se regăsesc în produsul final în concentrații care depășesc limitele specificate. Concentrațiile trebuie indicate în fișele cu date de securitate, în conformitate cu articolul 31 din Regulamentul (CE) nr. 1907/2006.

(c) Clor Este interzisă utilizarea clorului gazos ca agent de înălbire. Această cerință nu se aplică în cazul clorului gazos aferent producției și utilizării dioxidului de clor. Evaluare și verificare: solicitantul trebuie să prezinte o declarație din partea producătorului/producătorilor de pastă, care să ateste că nu a fost utilizat clor gazos ca agent de albire. Notă: deși această cerință se aplică și în cazul albirii fibrelor reciclate, se acceptă faptul că fibrele au putut fi albite cu clor gazos în cursul ciclului de viață anterior.

(d) APEO Nu este permisă adăugarea de alchilfenoli etoxilați sau de alți derivați de alchilfenol în substanțele de curățare, substanțele de descernelizare, agenții antispumă, agenții de dispersie sau agenții de acoperire. Derivații de alchilfenol sunt definiți ca substanțe care, prin degradare, produc alchilfenoli. Evaluare și verificare: solicitantul trebuie să prezinte o declarație (declarații) din partea furnizorului sau furnizorilor săi de produse chimice, care să ateste că în aceste produse nu s-au adăugat alchilfenoli etoxilați sau alți derivați de alchilfenol.

(e) Monomeri reziduali Cantitatea totală de monomeri reziduali (cu excepția acrilamidei), cărora le poate fi atribuită sau le-a fost atribuită una dintre frazele de risc de mai jos (sau combinații ale acestora) și care sunt prezenți în agenții de acoperire, agenții de retenție, agenții de întărire, agenții hidrofugi sau substanțele chimice utilizate la tratarea internă și externă a apei, nu trebuie să depășească 100 ppm (calculată pe baza conținutului de substanțe solide al acestora). Frază de pericol (10) Frază de risc (11) H340 Poate provoca anomalii genetice R46 H350 Poate provoca cancer R45 H350i Poate provoca cancer în cazul inhalării R49 H351 Susceptibil de a provoca cancer R40 H360F Poate afecta fertilitatea R60 H360D Poate dăuna fătului R61 H360FD Poate dăuna fertilității. Poate dăuna fătului R60; R61; R60-61 H360Fd Poate dăuna fertilității. Susceptibil de a dăuna fătului R60-R63 H360Df Poate dăuna fătului. Susceptibil de a afecta fertilitatea R61-R62 H400 Foarte toxic pentru mediul acvatic R50 H410 Foarte toxic pentru mediul acvatic, cu efecte pe termen lung R50-53 H411 Toxic pentru mediul acvatic, cu efecte pe termen lung R51-53 H412 Nociv pentru mediul acvatic, cu efecte pe termen lung R 52-53 H413 Poate provoca efecte nocive pe termen lung asupra mediului acvatic R53 Concentrația de acrilamidă din agenții de acoperire, agenții de retenție, agenții de întărire, agenții hidrofugi sau substanțele chimice utilizate la tratarea internă și externă a apei nu trebuie să depășească 700 ppm (calculată pe baza conținutului de substanțe solide al acestora). Organismul competent poate scuti solicitantul de la îndeplinirea acestor cerințe în cazul substanțelor chimice utilizate la tratarea externă a apei. Evaluare și verificare: solicitantul trebuie să prezinte o declarație de conformitate cu acest criteriu din partea furnizorului sau a furnizorilor săi de substanțe chimice, împreună cu documentele corespunzătoare (cum ar fi fișele cu date de securitate).

(f) Agenți tensioactivi în descernelizare Toți agenții tensioactivi folosiți la descernelizare trebuie să fie în cele din urmă biodegradabili. Evaluare și verificare: solicitantul trebuie să prezinte o declarație de conformitate cu acest criteriu din partea furnizorului sau a furnizorilor săi de substanțe chimice, împreună cu fișele cu date de securitate sau cu rapoartele de testare relevante pentru fiecare agent tensioactiv, în care să se indice metoda de testare, pragul și concluzia stabilită, utilizând una din următoarele metode de testare și niveluri admise: OCDE 302 A-C (sau standarde ISO echivalente), cu un procent de degradare (inclusiv adsorbția) în 28 de zile de cel puțin 70 % pentru 302 A și B și de cel puțin 60 % pentru 302 C.

(g) Biocide Componentele active din substanțele biocide sau din agenții biostatici utilizați pentru a combate organismele care formează depuneri în sistemele de circulație a apei ce conțin fibre nu trebuie să aibă potențial de bioacumulare. Potențialul de bioacumulare al substanțelor biocide este caracterizat de o valoare log Pow (coeficient de partiție octanol/apă) < 3,0 sau de un factor de bioconcentrare determinat experimental (BCF) ≤ 100. Evaluare și verificare: solicitantul trebuie să prezinte o declarație de conformitate cu acest criteriu din partea furnizorului sau a furnizorilor săi de substanțe chimice, împreună cu fișele cu date de securitate sau cu rapoartele de testare relevante, în care să se indice metoda de testare, pragul și concluzia stabilită, utilizând următoarele metode de testare: OCDE 107, 117 sau 305 A-E.

(h) Coloranți azoici În conformitate cu anexa XVII la Regulamentul (CE) nr. 1907/2006, este interzisă utilizarea coloranților azoici care ar putea produce prin scindare una din următoarele amine aromatice: 1. 4-aminobifenil (92-67-1) 2. benzidină (92-87-5) 3. 4-clor-o-toluidină (95-69-2) 4. 2-naftilamină (91-59-8) 5. o-aminoazotoluen (97-56-3) 6. 2-amino-4-nitrotoluen (99-55-8) 7. p-cloranilină (106-47-8) 8. 2,4-diaminoanisol (615-05-4) 9. 4,4′-diaminodifenilmetan (101-77-9) 10. 3,3′-diclorbenzidină (91-94-1) 11. 3,3′-dimetoxibenzidină (119-90-4) 12. 3,3′-dimetilbenzidină (119-93-7) 13. 3,3'-dimetil-4,4'-diaminodifenilmetan (838-88-0) 14. p-cresidină (120-71-8) 15. 4,4′-metilen-bi-(2-cloranilină) (101-14-4) 16. 4,4′-oxidianilină (101-80-4) 17. 4,4′-tiodianilină (139-65-1) 18. o-toluidină (95-53-4) 19. 2,4-diaminotoluen (95-80-7) 20. 2,4,5-trimetilanilină (137-17-7) 21. 4-aminoazobenzen (60-09-3) 22. o-anisidină (90-04-0) Evaluare și verificare: solicitantul trebuie să prezinte o declarație de conformitate cu acest criteriu din partea furnizorului sau a furnizorilor săi de substanțe chimice.

(i) Pigmenți sau coloranți pe bază de complecși metalici Este interzisă utilizarea coloranților sau a pigmenților pe bază de plumb, cupru, crom, nichel sau aluminiu. Pot fi utilizați totuși coloranți sau pigmenți pe bază de ftalocianină de cupru. Evaluare și verificare: solicitantul trebuie să prezinte o declarație de conformitate din partea furnizorului sau a furnizorilor săi de substanțe chimice.

(j) Impuritățile ionice din coloranți Nivelul impurităților ionice din coloranții utilizați nu trebuie să depășească următoarele valori: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm. Evaluare și verificare: solicitantul trebuie să prezinte o declarație de conformitate.

Criteriul B4 — Gestionarea deșeurilor

Toate unitățile de producție a pastei și a cartonului trebuie să dispună de un sistem de manipulare a deșeurilor (definit de autoritățile relevante de reglementare în domeniu ale unităților respective) și a produselor reziduale provenite din fabricarea produsului cu etichetă ecologică. Cererea trebuie să includă documente sau explicații privind sistemul, precum și informații referitoare la cel puțin următoarele aspecte:

— procedurile de separare a materialelor reciclabile din fluxul de deșeuri și de utilizare a acestora;

— procedurile de recuperare a materialelor pentru alte utilizări, precum incinerarea pentru producerea de abur industrial sau de energie termică, sau pentru utilizarea în agricultură;

— procedurile de manipulare a deșeurilor periculoase (definite de autoritățile de reglementare în domeniu ale unităților respective de producție a pastei și a cartonului).

Evaluare și verificare: solicitantul trebuie să prezinte o descriere detaliată a procedurilor adoptate pentru gestionarea deșeurilor la fiecare dintre unitățile de producție respective, precum și o declarație de conformitate cu acest criteriu.

Criteriul 2 — Fibre: gestionarea durabilă a pădurilor

Fibrele care constituie materie primă pot fi fibre reciclate sau virgine.

Fibrele virgine trebuie să facă obiectul unor certificate valabile privind gestionarea durabilă a pădurilor și lanțul de custodie, eliberate în cadrul unui sistem de certificare independent al unei părți terțe, precum FSC, PEFC sau un organism echivalent.

Cu toate acestea, dacă sistemele de certificare permit amestecul de material certificat, material reciclat și material necertificat într-un produs sau într-o gamă de produse, proporția materialului virgin necertificat nu trebuie să depășească 30 % din materia primă constituită din fibre. Materialul necertificat trebuie să facă obiectul unui sistem de verificare care să asigure faptul că acesta provine din surse legale și că îndeplinește toate cerințele sistemului de certificare referitoare la materialul necertificat.

Organismele de certificare care eliberează certificate privind gestionarea pădurilor și/sau lanțul de custodie trebuie să fie acreditate/recunoscute de sistemul de certificare respectiv.

Evaluare și verificare: solicitantul trebuie să prezinte documente corespunzătoare, care să indice tipurile, cantitățile și originea fibrelor utilizate în producția de pastă și de carton.

Dacă sunt utilizate fibre virgine, produsul trebuie să facă obiectul unor certificate valabile privind gestionarea durabilă a pădurilor și lanțul de custodie, eliberate în cadrul unui sistem de certificare independent al unei părți terțe, precum PEFC, FSC sau un organism echivalent. Dacă produsul sau gama de produse includ material necertificat, trebuie să se demonstreze că materialul necertificat reprezintă mai puțin de 30 % și face obiectul unui sistem de verificare care garantează că acesta provine din surse legale și îndeplinește toate cerințele sistemului de certificare referitoare la materialul necertificat.

Dacă se utilizează fibre reciclate, solicitantul trebuie să prezinte o declarație care să precizeze cantitățile medii de tipuri de hârtie recuperată utilizate în produs, în conformitate cu standardul EN 643 sau cu un standard echivalent. Solicitantul trebuie să prezinte o declarație atestând faptul că bracul (produs la fața locului sau achiziționat) nu a fost introdus în calculul procentului.

Criterii care se aplică proceselor de prelucrare

Criteriul 3 — Substanțe și amestecuri excluse sau limitate

(a) Substanțe și amestecuri periculoase Consumabilele care ar putea ajunge în produsul final din hârtie prelucrată și care conțin substanțe și/sau amestecuri ce îndeplinesc criteriile de atribuire a frazelor de pericol sau a frazelor de risc indicate mai jos, prevăzute de Regulamentul (CE) nr. 1272/2008 sau de Directiva 67/548/CEE a Consiliului (12), sau substanțele menționate la articolul 57 din Regulamentul (CE) nr. 1907/2006 nu se utilizează în operațiunile de imprimare, cretare și finisare a produsului final din hârtie prelucrată. Această cerință nu se aplică toluenului utilizat în procesele de imprimare prin rotogravură în care se utilizează o instalație sau un sistem de recuperare închis sau încapsulat sau orice alt sistem echivalent pentru controlul și monitorizarea emisiilor fugitive și în care randamentul de recuperare este de cel puțin 92 %. Cerința respectivă nu se aplică nici lacurilor UV sau cernelurilor UV cărora li s-a atribuit fraza de pericol/fraza de risc H412/R52-53. Componentele din alt material decât hârtia ale produsului final din hârtie prelucrată nu trebuie să conțină substanțele menționate mai sus. Lista frazelor de pericol și a frazelor de risc Frază de pericol (13) Frază de risc (14) H300 Mortal în caz de înghițire R28 H301 Toxic în caz de înghițire R25 H304 Poate fi mortal în caz de înghițire și de pătrundere în căile respiratorii R65 H310 Mortal în contact cu pielea R27 H311 Toxic în contact cu pielea R24 H330 Mortal în caz de inhalare R23 sau R26 H331 Toxic în caz de inhalare R23 H340 Poate provoca anomalii genetice R46 H341 Susceptibil de a provoca anomalii genetice R68 H350 Poate provoca cancer R45 H350i Poate provoca cancer în cazul inhalării R49 H351 Susceptibil de a provoca cancer R40 H360F Poate afecta fertilitatea R60 H360D Poate dăuna fătului R61 H360FD Poate dăuna fertilității. Poate dăuna fătului R60; R61; R60/61 H360Fd Poate dăuna fertilității. Susceptibil de a dăuna fătului R60; R63 H360Df Poate dăuna fătului. Susceptibil de a dăuna fertilității R61; R62 H361f Susceptibil de a dăuna fertilității R62 H361d Susceptibil de a dăuna fătului R63 H361fd Susceptibil de a dăuna fertilității. Susceptibil de a dăuna fătului R62-63 H362 Poate dăuna copiilor alăptați la sân R64 H370 Provoacă leziuni ale organelor R39/23; R39/24; R39/25; R39/26; R39/27; R39/28 H371 Poate provoca leziuni ale organelor R68/20; R68/21; R68/22 H372 Provoacă leziuni ale organelor în caz de expunere prelungită sau repetată R48/25; R48/24; R48/23 H373 Poate provoca leziuni ale organelor în caz de expunere prelungită sau repetată R48/20; R48/21; R48/22 H400 Foarte toxic pentru mediul acvatic R50 H410 Foarte toxic pentru mediul acvatic, cu efecte pe termen lung R50/53 H411 Toxic pentru mediul acvatic, cu efecte pe termen lung R51/53 H412 Nociv pentru mediul acvatic, cu efecte pe termen lung R52/53 H413 Poate provoca efecte nocive pe termen lung asupra mediului acvatic R53 EUH059 Periculos pentru stratul de ozon R59 EUH029 În contact cu apa degajă un gaz toxic R29 EUH031 În contact cu acizi degajă un gaz toxic R31 EUH032 În contact cu acizi degajă un gaz foarte toxic R32 EUH070 Toxic în caz de contact cu ochii R39/41 Cerința de mai sus nu se aplică în cazul substanțelor sau al amestecurilor care își schimbă proprietățile în urma prelucrării (de exemplu, nu mai sunt biodisponibile sau suferă modificări chimice), astfel încât pericolul identificat dispare. Limitele de concentrație pentru substanțele cărora le pot fi atribuite sau le-au fost atribuite frazele de pericol sau frazele de risc menționate mai sus, sau care îndeplinesc criteriile de clasificare în clasele sau categoriile de pericol, și limitele de concentrație pentru substanțele care îndeplinesc criteriile de la articolul 57 literele (a), (b) sau (c) din Regulamentul (CE) nr. 1907/2006 nu trebuie să depășească limitele de concentrație generice sau specifice determinate în conformitate cu articolul 10 din Regulamentul (CE) nr. 1272/2008. Dacă se determină limite de concentrație specifice, acestea trebuie să prevaleze asupra limitelor generice. Limitele de concentrație pentru substanțele care îndeplinesc criteriile stabilite la articolul 57 literele (d), (e) sau (f) din Regulamentul (CE) nr. 1907/2006 nu trebuie să depășească 0,10 % în greutate/greutate. Evaluare și verificare: în cazul substanțelor care nu sunt deja clasificate în conformitate cu Regulamentul (CE) nr. 1272/2008, solicitantul trebuie să dovedească respectarea acestor criterii, prezentând: (i) o declarație atestând faptul că componentele din alt material decât hârtia ale produsului final nu conțin substanțele menționate în aceste criterii, în concentrații care depășesc limitele autorizate; (ii) o declarație atestând faptul că consumabilele utilizate în operațiunile de imprimare, cretare și finisare a produsului final din hârtie prelucrată nu conțin substanțele menționate în aceste criterii, în concentrații care depășesc limitele autorizate; (iii) o listă a tuturor consumabilelor utilizate în operațiunile de imprimare, cretare și finisare a produselor din hârtie prelucrată. Această listă trebuie să indice cantitatea, funcția și furnizorii tuturor consumabilelor utilizate în procesul de producție. Solicitantul trebuie să demonstreze conformitatea cu acest criteriu prezentând o declarație din partea furnizorului sau furnizorilor săi de substanțe chimice care să ateste că nicio substanță nu este clasificată în clasele de pericol asociate frazelor de pericol prevăzute de Regulamentul (CE) nr. 1272/2008 și menționate în lista de mai sus, în măsura în care acest lucru poate fi stabilit cel puțin din informațiile ce îndeplinesc cerințele indicate în anexa VII la Regulamentul (CE) nr. 1907/2006. Această declarație trebuie să fie însoțită de informații sintetice privind caracteristicile relevante asociate frazelor de pericol menționate în lista de mai sus, detaliate până la nivelul prevăzut la punctele 10, 11 și 12 din anexa II la Regulamentul (CE) nr. 1907/2006 (Ghid pentru întocmirea fișelor cu date de securitate). Informațiile privind proprietățile intrinseci ale substanțelor pot fi obținute prin alte mijloace decât testele, de exemplu prin utilizarea unor metode alternative, cum ar fi metodele în vitro sau modelele cantitative ale relației structură-activitate, ori prin grupare sau trimiteri încrucișate în conformitate cu anexa XI la Regulamentul (CE) nr. 1907/2006. Schimbul de date relevante este puternic încurajat. Informațiile furnizate trebuie să se refere la formele sau la stările fizice ale substanței sau ale amestecurilor, astfel cum sunt utilizate în produsul final. În cazul substanțelor indicate în anexele IV și V la Regulamentul (CE) nr. 1907/2006 (REACH), care sunt exceptate de la obligațiile de înregistrare prevăzute la articolul 2 alineatul (7) literele (a) și (b) din regulamentul respectiv, o declarație în acest sens este suficientă pentru îndeplinirea cerințelor sus-menționate. Solicitantul trebuie să prezinte o documentație adecvată privind randamentul de recuperare în sistemul de recuperare sau în instalația închisă sau încapsulată sau în orice alt sistem echivalent instalat pentru a reduce efectele utilizării toluenului în procesele de imprimare prin rotogravură.

(b) Substanțe incluse în lista prevăzută la articolul 59 alineatul (1) din Regulamentul (CE) nr. 1907/2006 Nu este permisă acordarea niciunei derogări de la interdicția stabilită la articolul 6 alineatul (6) din Regulamentul (CE) nr. 66/2010, pentru substanțele identificate ca fiind substanțe care prezintă motive de îngrijorare deosebită și incluse în lista prevăzută la articolul 59 din Regulamentul (CE) nr. 1907/2006, prezente în amestecuri în concentrații mai mari de 0,1 %. În cazul în care concentrația este mai mică de 0,10 %, se aplică limitele de concentrație specifice, determinate în conformitate cu articolul 10 din Regulamentul (CE) nr. 1272/2008. Evaluare și verificare: lista substanțelor identificate ca fiind substanțe care prezintă motive de îngrijorare deosebită și incluse în lista substanțelor candidate în conformitate cu articolul 59 din Regulamentul (CE) nr. 1907/2006 se găsește la adresa: http://echa.europa.eu/chem_data/authorisation_process/candidate_list_table_en.asp La data depunerii cererii, se va face trimitere la această listă. Solicitantul trebuie să dovedească conformitatea cu acest criteriu prezentând date cu privire la cantitatea de substanțe utilizate pentru imprimarea produselor din hârtie prelucrată, precum și o declarație atestând că substanțele menționate la acest criteriu nu se regăsesc în produsul final în concentrații care depășesc limitele specificate. Concentrațiile trebuie indicate în fișele cu date de securitate, în conformitate cu articolul 31 din Regulamentul (CE) nr. 1907/2006.

(c) Biocide Substanțele biocide utilizate pentru conservarea produsului, cărora li s-a atribuit fraza de pericol/fraza de risc H410/R50-53 sau H411/R51-53 în conformitate cu Directiva 67/548/CEE, cu Directiva 1999/45/CE a Parlamentului European și a Consiliului (15) sau cu Regulamentul (CE) nr. 1272/2008, sunt permise în formula acestuia sau ca parte a unui amestec inclus în formulă, numai dacă potențialele lor de bioacumulare sunt caracterizate de valori log Pow (coeficient de partiție octanol/apă) < 3,0 sau de un factor de bioconcentrare determinat experimental (BCF) ≤ 100. Evaluare și verificare: solicitantul trebuie să prezinte copii ale fișelor cu date de securitate ale tuturor substanțelor biocide utilizate în diversele etape de producție, împreună cu o documentație privind concentrațiile de substanțe biocide în produsul final.

(d) Agenți de spălare Agenții de spălare utilizați pentru curățare în procesele și/sau subprocesele de imprimare și care conțin hidrocarburi aromatice sunt permiși numai dacă respectă dispozițiile de la punctul 3 litera (b) și dacă este îndeplinită una dintre următoarele condiții: (i) cantitatea de hidrocarburi aromatice din agentul de spălare nu depășește 0,10 % (greutate/greutate); (ii) cantitatea de agent de spălare pe bază de hidrocarburi aromatice utilizată în fiecare an nu depășește 5 % din cantitatea totală de agent de spălare utilizată într-un an calendaristic. Acest criteriu nu se aplică toluenului utilizat ca agent de spălare în imprimarea prin rotogravură. Evaluare și verificare: solicitantul trebuie să prezinte fișa cu date de securitate a fiecărui agent de spălare utilizat în imprimerie în cursul anului la care se referă consumul anual. Furnizorii de agenți de spălare trebuie să prezinte declarații privind conținutul de hidrocarburi aromatice al agenților de spălare.

(e) Etoxilați de alchilfenol — Solvenți halogenați — Ftalați Este interzisă adăugarea următoarelor substanțe sau preparate în cerneluri, vopseluri, tonere, adezivi, agenți de spălare sau alte produse chimice de curățare utilizate la imprimarea produsului din hârtie prelucrată: — etoxilați de alchilfenol și derivații acestora care pot produce alchilfenoli prin degradare; — solvenți halogenați care la momentul depunerii cererii sunt clasificați într-una dintre categoriile de pericol sau de risc menționate la punctul 3 litera (a); — ftalați cărora la momentul depunerii cererii le sunt atribuite frazele de risc H360F, H360D sau H361f prevăzute de Regulamentul (CE) nr. 1272/2008. Evaluare și verificare: solicitantul trebuie să prezinte o declarație de conformitate cu acest criteriu.

(f) Cerneluri tipografice, tonere, cerneluri, lacuri, folii și pelicule Următoarele metale grele sau compuși ai acestora nu se utilizează în cerneluri tipografice, tonere, cerneluri, lacuri, folii și pelicule (nici ca substanță, nici ca parte a unui preparat utilizat): cadmiu, cupru (cu excepția ftalocianinei de cupru), plumb, nichel, crom VI, mercur, arsenic, bariu solubil, seleniu și antimoniu. Utilizarea cobaltului este permisă numai în concentrații de până la 0,10 % (greutate/greutate). Ingredientele pot conține urme din aceste metale, până la 0,010 % (greutate/greutate), provenite din impuritățile materiilor prime. Evaluare și verificare: solicitantul trebuie să prezinte o declarație de conformitate cu acest criteriu, precum și declarații din partea furnizorilor de ingrediente.

(g) Componente metalice Metalele nu trebuie să fie acoperite cu cadmiu, crom, nichel, zinc, mercur, plumb, staniu și compușii acestora. Tratarea suprafețelor metalice cu nichel sau zinc poate fi acceptată în cazul pieselor mici (precum nituri, ochiuri de prindere și mecanisme cu platbandă), dacă acest lucru este necesar din motive de uzură fizică intensă. Atât în cazul placării cu nichel, cât și al galvanizării cu zinc trebuie să se trateze apa reziduală, să se utilizeze schimbători de ioni, membrane sau o tehnologie echivalentă, în vederea reciclării produselor chimice cât mai mult posibil. Emisiile provenite de la tratarea suprafețelor se reciclează și se distrug. Sistemul trebuie să fie închis, fără drenaj, mai puțin în cazul zincului, în care emisiile pot atinge maximum 0,50 mg/l. Produsele chimice utilizate în tratamentul suprafețelor trebuie să fie conforme cu criteriul 3 litera (c), Biocide, și cu criteriul 3 litera (e), Etoxilați de alchilfenol — Solvenți halogenați — Ftalați. Această cerință se aplică fiecărei componente metalice separate care depășește 10 % în greutate din produsele finale din subcategoria dosare suspendabile, dosare cu șină, bibliorafturi cu inele și bibliorafturi cu mecanism cu levier. Evaluare și verificare: solicitantul trebuie să prezinte o declarație de conformitate cu acest criteriu.

Criteriul 4 — Posibilitatea de reciclare

Produsele din hârtie prelucrată trebuie să poată fi reciclate. Componentele din alt material decât hârtia ale produselor din hârtie prelucrată trebuie să poată fi îndepărtate cu ușurință, astfel încât să nu îngreuneze procesul de reciclare.

(a) Agenții de întărire umezi pot fi utilizați numai dacă se poate dovedi că produsul finit poate fi reciclat.

(b) Adezivii insolubili pot fi utilizați numai dacă se poate dovedi că aceștia pot fi separați de produs.

(c) Lacurile de acoperire și peliculele, inclusiv polietilena și/sau polietilena/polipropilena, pot fi utilizate numai pentru bibliorafturi, dosare, caiete și agende pentru jurnale.

Evaluare și verificare: solicitantul trebuie să prezinte rezultatul testelor privind posibilitatea de reciclare a agenților de întărire umezi și posibilitatea de separare a adezivilor. Metodele de testare de referință sunt: metoda PTS PTS-RH 021/97 (pentru agenții de întărire umezi), Metoda 12 a INGEDE (pentru posibilitatea de separare a adezivilor insolubili) sau alte metode echivalente. Solicitantul trebuie să prezinte o declarație atestând că produsele din hârtie prelucrată cretate și stratificate respectă punctul 3 litera (c). Dacă o parte a unui produs din hârtie prelucrată poate fi îndepărtată cu ușurință (de exemplu, bagheta metalică a unui dosar suspendabil sau coperta din plastic sau reutilizabilă a unui caiet), testarea posibilității de reciclare se poate efectua fără această componentă. Ușurința îndepărtării componentelor din alte materiale decât hârtia se dovedește printr-o declarație a societății de colectare a hârtiei, a societății de reciclare sau a unei alte organizații similare. Pot fi utilizate, de asemenea, metode de testare care conduc la rezultate similare, cu condiția ca o parte terță competentă și independentă să fi demonstrat acest lucru.

Criteriul 5 — Emisii

(a) Emisii în apă Apa de clătire conținând argint provenit din prelucrarea filmelor și din producerea plăcilor fotografice, precum și produse chimice utilizate în tehnicile fotografice, nu trebuie deversată într-o stație de tratare a apelor uzate. Evaluare și verificare: solicitantul trebuie să prezinte o declarație de conformitate cu acest criteriu, însoțită de o descriere a gestionării la fața locului a produselor chimice utilizate în tehnicile fotografice și a apei de clătire conținând argint. În cazul în care prelucrarea filmelor și/sau producerea plăcilor sunt subcontractate, subcontractorul trebuie să furnizeze o declarație de conformitate cu acest criteriu, însoțită de o descriere a gestionării la locul său de producție a produselor chimice utilizate în tehnicile fotografice și a apei de clătire conținând argint. În imprimarea prin rotogravură, cantitatea de Cr și Cu deversată într-o stație de tratare a apelor uzate nu trebuie să depășească 45 mg pe m2 și, respectiv, 400 mg pe m2 de suprafață a cilindrului tipografic utilizată în presă. Evaluare și verificare: deversările de Cr și Cu în sistemul de canalizare trebuie verificate în imprimeriile prin rotogravură, după tratare și înainte de deversare. În fiecare lună se colectează o mostră reprezentativă a deversărilor de Cr și Cu. Trebuie efectuat anual cel puțin un test analitic de către un laborator acreditat, pentru determinarea conținutului de Cr și Cu într-o submostră reprezentativă a acestor mostre. Conformitatea cu acest criteriu se evaluează prin împărțirea conținutului de Cr și Cu rezultat în urma testului analitic anual la suprafața cilindrului tipografic utilizată în imprimare. Suprafața cilindrului tipografic utilizată în imprimare se calculează înmulțind suprafața cilindrului (egală cu 2πrL, unde r este raza, iar L este lungimea cilindrului) cu numărul de operațiuni de imprimare diferite efectuate în decursul unui an. Metodele de testare de referință sunt, pentru Cr, EN ISO 11885 [Calitatea apei. Determinarea elementelor selectate prin spectroscopie de emisie optică cu plasmă cuplată inductiv (ICP-OES)] și EN 1233 (Calitatea apei. Determinarea cromului. Metode de spectrometrie cu absorbție atomică), iar pentru Cu, EN ISO 11885 [Calitatea apei. Determinarea elementelor selectate prin spectroscopie de emisie optică cu plasmă cuplată inductiv (ICP-OES)].

(b) Emisii în aer Compuși organici volatili (COV) Trebuie respectate următoarele criterii: (PCOV – RCOV)/Phârtie < 5 [kg/tonă] unde: PCOV = cantitatea anuală totală de COV, în kilograme, conținută de produsele chimice achiziționate și utilizate pentru producția anuală totală de produse prelucrate; RCOV = cantitatea anuală totală de COV, în kilograme, distrusă prin tehnici antipoluare, recuperată din procesele de imprimare și vândută sau reutilizată; Phârtie = cantitatea anuală totală de hârtie, în tone, achiziționată și utilizată pentru producerea de produse prelucrate. În cazul în care o imprimerie/întreprindere de prelucrare utilizează tehnologii de imprimare diferite, acest criteriu trebuie respectat pentru fiecare dintre aceste tehnologii. Valoarea PCOV se calculează pe baza informațiilor privind conținutul de COV care figurează în fișele cu date de securitate sau într-o declarație echivalentă prezentată de furnizorul de produse chimice. Valoarea RCOV se calculează pe baza declarației privind conținutul de COV al produselor chimice comercializate sau pe baza registrului intern (sau a oricărui alt document echivalent) în care se înscrie cantitatea anuală de COV recuperați și reutilizați la fața locului. Condiții specifice pentru imprimarea prin termofixare: (i) În cazul imprimării offset prin termofixare, atunci când unitatea de uscare dispune de o unitate post-combustie integrată, se aplică următoarea metodă de calcul: PCOV = 90 % din cantitatea anuală totală, în kilograme, de COV conținuți în soluțiile de umezire utilizate pentru producția anuală de produse prelucrate + 85 % din cantitatea anuală totală, în kilograme, de COV conținuți în agenții de spălare utilizați pentru producția anuală de produse prelucrate. (ii) În cazul imprimării offset prin termofixare, atunci când unitatea de uscare nu dispune de o unitate post-combustie integrată, se aplică următoarea metodă de calcul: PCOV = 90 % din cantitatea anuală totală, în kilograme, de COV conținuți în soluțiile de umezire utilizate pentru producția anuală de produse prelucrate + 85 % din cantitatea anuală totală, în kilograme, de COV conținuți în agenții de spălare utilizați pentru producția anuală de produse prelucrate + 10 % din cantitatea anuală totală, în kilograme, de COV conținuți în cernelurile tipografice utilizate pentru producția anuală de produse prelucrate. Pentru punctele (i) și (ii) se pot utiliza în calcul procente proporțional mai mici decât 90 % și, respectiv, 85 %, dacă se demonstrează că în sistemul de epurare a gazelor de combustie provenite din procesul de uscare se elimină un procent mai mare de 10 % și, respectiv, de 15 % din cantitatea anuală totală, în kilograme, de COV conținuți în soluțiile de umezire sau în agenții de spălare utilizați pentru producția anuală de produse prelucrate. Evaluare și verificare: furnizorul produselor chimice trebuie să prezinte o declarație privind conținutul de COV al alcoolurilor, al agenților de spălare, al cernelurilor, al soluțiilor de umezire sau al altor produse chimice corespunzătoare. Solicitantul trebuie să prezinte dovezi privind efectuarea calculelor în conformitate cu criteriile stabilite mai sus. Calculele trebuie efectuate pe o perioadă de producție de 12 luni. În cazul unei unități de producție noi sau reconstruite, calculele trebuie efectuate pe o perioadă de cel puțin 3 luni de funcționare reprezentativă a instalației.

Criteriul 6 — Deșeuri

(a) Gestionarea deșeurilor Instalația în care sunt fabricate produsele din hârtie prelucrată trebuie să dispună de un sistem de manipulare a deșeurilor, inclusiv a produselor reziduale rezultate din producția produselor din hârtie prelucrată, definit de autoritățile de reglementare locale și naționale relevante. Trebuie furnizate documente sau explicații privind acest sistem, care să includă informații referitoare la cel puțin următoarele proceduri: (i) manipularea, colectarea, separarea și utilizarea materialelor reciclabile provenite din fluxul de deșeuri; (ii) recuperarea materialelor pentru alte utilizări, cum ar fi incinerarea pentru producerea de abur industrial sau de energie termică, sau pentru utilizarea în agricultură; (iii) manipularea, colectarea, separarea și eliminarea deșeurilor periculoase, definite de autoritățile de reglementare locale și naționale relevante. Evaluare și verificare: solicitantul trebuie să prezinte o declarație de conformitate cu acest criteriu, însoțită de descrierea procedurilor adoptate pentru gestionarea deșeurilor. După caz, solicitantul trebuie să prezinte în fiecare an autorității locale declarația corespunzătoare. În cazul subcontractării gestionării deșeurilor, subcontractorul trebuie să prezinte o declarație de conformitate și cu acest criteriu.

(b) Deșeuri din hârtie Cantitatea „X” de deșeuri din hârtie nu trebuie să depășească: — 20 % în cazul plicurilor; — 20 % în cazul produselor de papetărie; — 10 % în cazul sacoșelor din hârtie, unde X = cantitatea anuală, în kilograme, de deșeuri din hârtie produsă în procesele de prelucrare (inclusiv în procesul de finisare) a produsului din hârtie prelucrată care poartă eticheta ecologică, împărțită la cantitatea de hârtie, în tone, achiziționată și utilizată pentru fabricarea produsului din hârtie prelucrată care poartă eticheta ecologică. Dacă imprimeria efectuează procese de finisare pentru o altă imprimerie, cantitatea de deșeuri din hârtie produsă în aceste procese nu se include în calculul valorii „X”. Dacă procesele de finisare sunt subcontractate, cantitatea de deșeuri din hârtie rezultată din activitatea subcontractată se calculează și se introduce în calculul valorii X. Evaluare și verificare: solicitantul trebuie să furnizeze o descriere a calculului cantității de deșeuri din hârtie, însoțită de o declarație din partea contractorului care colectează deșeurile din hârtie de la imprimerie. Trebuie prezentate condițiile de subcontractare și calculul cantității de deșeuri din hârtie rezultate din procesele de finisare. Calculele trebuie efectuate pe o perioadă de producție de 12 luni. În cazul unei unități de producție noi sau reconstruite, calculele trebuie efectuate pe o perioadă de cel puțin trei luni de funcționare reprezentativă a instalației.

Criteriul 7 — Consumul de energie

Imprimeria/întreprinderea de prelucrare trebuie să înființeze un registru al tuturor echipamentelor consumatoare de energie (mașini, echipamente de iluminat, de climatizare, de răcire) și un program de măsuri de îmbunătățire a eficienței energetice.

Evaluare și verificare: solicitantul trebuie să prezinte registrul echipamentelor consumatoare de energie, împreună cu programul de îmbunătățire a eficienței energetice.

Criteriul 8 — Formare

Întregul personal implicat în activitatea operațională zilnică trebuie să dețină cunoștințele necesare pentru a asigura respectarea și ameliorarea continuă a cerințelor privind eticheta ecologică a UE.

Evaluare și verificare: solicitantul trebuie să prezinte o declarație de conformitate cu acest criteriu, însoțită de date privind programul de formare și conținutul acestuia, cu precizarea personalului instruit, a cursurilor urmate și a datelor acestora. Solicitantul trebuie să prezinte, de asemenea, autorității competente o mostră de material de formare.

Criteriul 9 — Adecvarea pentru utilizare

Produsul trebuie să fie adecvat pentru utilizarea prevăzută.

Evaluare și verificare: solicitantul trebuie să prezinte documente corespunzătoare care să dovedească respectarea acestui criteriu. Solicitantul poate recurge, după caz, la standarde naționale sau comerciale pentru a dovedi adecvarea pentru utilizare a produselor din hârtie prelucrată. Pentru sacoșele din hârtie, metoda de testare de referință este EN 13590: 2003.

Criteriul 10 — Informațiile care figurează pe sacoșele din hârtie

Pe sacoșele din hârtie trebuie să figureze următoarele informații:

„Vă rugăm să reutilizați această sacoșă”

Evaluare și verificare: solicitantul trebuie să prezinte o mostră de sacoșă din hârtie pe care figurează informațiile solicitate.

Criteriul 11 — Informații care figurează pe eticheta ecologică a UE

Eticheta opțională cu spațiu pentru text trebuie să conțină următorul text:

— „Acest produs este reciclabil”

— Emisiile de substanțe chimice în aer și apă rezultate din procesele de producție, imprimare și prelucrare au fost limitate.

Pentru a evita riscul de a induce prin mesaje confuzia consumatorilor în ceea ce privește sacoșa din hârtie care poartă eticheta ecologică a UE și conținutul său care nu poartă această etichetă, sacoșele din hârtie trebuie să fie proiectate pentru a fi deschise și umplute la momentul achiziției sau ulterior, astfel încât consumatorii să înțeleagă că eticheta ecologică a UE este valabilă numai pentru sacoșa din hârtie, nu și pentru bunurile care au fost introduse ulterior în aceasta. Sigla etichetei ecologice a UE care apare pe sacoșa din hârtie trebuie să conțină următorul text „Sacoșă din hârtie, cu eticheta ecologică a UE”.

Orientările pentru utilizarea etichetei opționale cu spațiu pentru text sunt disponibile în „Guidelines for the use of the EU Ecolabel logo” (Orientări pentru utilizarea siglei etichetei ecologice a UE), la adresa:

http://ec.europa.eu/environment/ecolabel/promo/pdf/logo%20guidelines.pdf

Evaluare și verificare: solicitantul trebuie să prezinte o mostră a produsului din hârtie prelucrată pe care să fie vizibilă eticheta, împreună cu o declarație de conformitate cu acest criteriu.

(1) Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice (JO L 396, 30.12.2006, p. 1).

(2) Decizia 2011/333/UE a Comisiei din 7 iunie 2011 de stabilire a criteriilor ecologice de acordare a etichetei ecologice a UE pentru hârtia de copiat și hârtia grafică (JO L 149, 8.6.2011, p. 12).

(3) Decizia 2012/448/UE a Comisiei din 12 iulie 2012 de stabilire a criteriilor ecologice de acordare a etichetei ecologice a UE pentru hârtia de ziar (JO L 202, 28.7.2012, p. 26).

(4) Se acordă o derogare de la acest nivel până la nivelul de 0,1, dacă se poate demonstra că nivelul mai ridicat de fosfor se datorează fosforului prezent în mod natural în pasta de lemn.

(5) Definite în Directiva 2009/28/CE a Parlamentului European și a Consiliului (JO L 140, 5.6.2009, p. 16).

(6) Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (JO L 27, 30.1.2010, p. 1)

(7) Prevăzută de Regulamentul (CE) nr. 1272/2008 al Parlamentului European și al Consiliului

(8) Prevăzută de Directiva 67/548/CEE a Consiliului

(9) Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (JO L 353, 31.12.2008, p. 1).

(10) Prevăzută de Regulamentul (CE) nr. 1272/200.

(11) Prevăzută de Directiva 67/548/CEE.

(12) Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (JO 196, 16.8.1967, p. 1).

(13) Prevăzută de Regulamentul (CE) nr. 1272/2008.

(14) Prevăzută de Directiva 67/548/CEE.

(15) Directiva 1999/45/CE a Parlamentului European și a Consiliului din 31 mai 1999 privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase (JO L 200, 30.7.1999, p. 1).